Lav et referat af nedenstående tekst:

Tekst:
Sporten er opfundet af sydafrikaneren Mark Saus, som er tidligere topsvømmer. Håbet er, at sporten også kan være med til blandt andet at hjælpe truede dyr i hele verden. Helt grundlæggende er en Earthing udøver, en der dyrker sporten for at hjælpe vilde dyr og miljøet, siger Mark Saus til TV2/NORD. I Earthing skal man først løbe 30 meter, dernæst springe i vandet og svømme yderligere 25 meter. Det lyder enkelt, men at springe på hovedet, når man er i fuld fart, kræver en hel ny teknik, og ifølge Mark Saus bliver det det mest spektakulære ved sporten. -Når man tænker på, at verdensrekorden i længdespring er 8 meter og 95 centimeter, så vil det se fantastisk ud, når udøverne på eliteplan vil flyve 8 meter eller mere gennem luften inden de rammer vandet, siger Mark Saus til TV2/NORD. Aalborg kommune har givet Mark Saus lov til at bygge bygge banen ved Friluftsbadet i Aalborg, som bliver den første bane i verden i fuld skala. Der har tidligere været bygget en bane i Perth i Australien, men den var i mindre målestok og er i dag pillet ned. -Nu prøver vi at tilbyde det her til børn og unge i Aktiv Sommer i uge 32 i friluftsbadet. Det jeg syntes der er en ekstra dimension i det her, det er at dels er det er en ny aktivitet, men vi kan også lige pludselig komme til at kåre en verdensmester for 4. eller 5 klasse, og det syntes jeg er helt enestående, siger projektleder Morten Ubbesen fra Aalborg Kommune til TV2/NORD. Den internationale olympiske komite har godkendt Earthing som en sport, og lige nu arbejder Mark Saus på hvad der skal ske, når banen ved friluftsbadet er færdig. - Det næste skridt kunne være i Gigantium, hvor vi vil bygge et transportabelt svømmebassin og placere det inde i selve bygningen, siger Mark Saus til TV2/NORD. Aalborg kommune er positiv over for projektet, men tager udviklingen skridt for skridt. -Alt det filosofi bag ved det, med bæredygtighed og miljøbevidsthed, det er ædelmodigt, men Aalborg Kommune er med i aktiviteten, for at vi kan prøve af hvor mange børn, unge og voksne der syntes det her det er spændende, siger projektleder Morten Ubbesen fra Aalborg Kommune til TV2/NORD. Earthingbanen forventes at være færdig i løbet af en uges tid.

Referat:
Earthing, som sporten hedder, kombinerer løb, spring og svømning, og ifølge idemanden kan sporten også være med til at redde verden.